製啤，始則澱粉、麥汁，而終於醇啤。澱粉化糖，然後洗槽、離汁。其舊以麥芽皮殼隔濾，今則以機棙壓之。其味每洗每異，遂有連洗之法。次，入麥汁於銅鍋，煮沸，蒸水凝糖，配啤華，苦隨其量。而後冷卻，加酵母發之，一周或一月，視濃稀之率為準。久之懸質垽而啤酒升，成矣。或析之兩期，所以緩其腐也。其中則水、澱粉、酵母、酒花、清藥而已。